**Farské oznamy**

**Dvadsiata deviata nedeľa rok A – (22. 10. 2023)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Výročie posviacky chcrámu, vigília | 17.30 |
| Štvrtok | Výročie posviacky chrámu, slávnosť | 7.00 |
| Piatok |  | 18.00 kaplnka v kúrii |
| Sobota |  | 17.00 Oblazov |
| Nedeľa | Tridsiata nedeľa v období cez rok | 8.00 a 10.30 |

Povzbudzujem k modlitbe sv. ruženca alebo aspoň jedného desiatku v rodinách spolu s deťmi. Zvlášť prosím rodičov prvoprijímajúcich detí a birmovancov.

Od piatku 3.11. o 18.30 začne intenzívna príprava birmovancov na sviatosť birmovania a bude prebiehať každý piatok až do Vianoc. Účasť je nutná. Dnes po sv. omši o 10.30 by som sa rád stretol s vami i vašimi rodičmi a povedali by sme si, že ako to bude asi vypadať.

V dnešný deň môžete podať návrhy ľudí do pastoračnej a ekonomickej rady pre pomoc kňaza. Môžete ich napísať na lístok v predsieni kostola. Pastoračná rada je pomocný orgán kňaza pre vedenie pastoračnej činnosti vo farnosti napr. s deťmi, mládežou, manželmi, seniormi, chlapmi, charitou, modlitbová skupina, ružencové bratstvo a podobne a ekonomická rada je pomocný orgán kňaza pre ekonomickú víziu a konkrétne uskutočnenie nejakých projektov, stavieb a pomáha kňazovi v zorientovaní sa, či ísť do nejakých projektov a návrhov alebo nie.

Cyrilometodiáda, o.z., Nadácia Pro Patria a rodina Beláčková nás srdečne pozývajú 27. 10. o 18.00 na slávenie sv. omše v Kaplnke Svätej rodiny v Kotešovej so spomienkou na obete Černovskej tragédie.

Po sv. omši bude zbierka na misie.

V noci z 28. na 29. 10. sa mení čas o hodinu dozadu.

Vzadu na stolíku si môžete za 4,5 zakúpiť Evanjelium na každý deň na rok 2024 a časopis Ostaňte v láske za 2,5 eur alebo si ich môžete zadarmo zobrať.

Pozývam mládež, zvlášť birmovancov na Godzone tour 2023, ktoré sa uskutoční 24. októbra v Žiline. Počas večerného programu na zimnom štadióne vystúpia viacerí umelci i známe kresťanské zoskupenia. Vstup na podujatie je zadarmo, program začína vždy o 18:00 h. Viac informácií na <https://godzone.sk/>.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 5. Želám vám peknú nedeľu.